Grand住去台北|玩食字gag笑「黃翠魚」 C君被反問祭出神回覆
TVB旅遊節目《Grand住去台北》於今晚(20日)播出,顧名思義即是三位主持C君、黃翠如和周奕瑋帶觀眾豪遊台北吃喝玩樂。大家都知道有C君就有笑料,第一集三位落機後歎米芝蓮餐飲時,C君已經爆出金句。
話說三位主持享用一道石班魚料理,未食入口之前,黃翠如已經先爆出一句:「啲魚好滑!」C君就投以疑惑的眼神,黃翠如又接着說:「因為我阿爸以前賣魚。」周奕瑋接着說:「所以你英文名叫Fish就係咁嚟...」黃翠如想解釋:「因為晚晚食魚...」之際,C君又再補充:「哦!所以係黃翠魚!咁周奕瑋(偉)屋企就係賣偉...」
這時候「周奕偉」和「黃翠魚」同時用「睇你點兜」的眼神望向C君,C君停頓了一秒後續說:「...人嘅素描。」「周奕偉」和「黃翠魚」又問C君的爸爸是什麼,C君悠閒地吃了一口魚肉,就說:「係呀,我屋企做仵作嘅,好多『詩(屍)君』喺佢做嘢嘅地方。」真是急智過人。